CELEX: 52016PC0072
Language: bg
Date: 2016-02-10
Title: Предложение за РЕШЕНИЕ НА СЪВЕТА за установяване на позицията, която да бъде заета от името на Европейския съюз в рамките на Съвместния комитет за обратно приемане, относно решение на Съвместния комитет за обратно приемане относно изпълнителните мерки за прилагането от 1 юни 2016 г. на членове 4 и 6 от Споразумението между Европейския съюз и Република Турция относно обратното приемане на незаконно пребиваващи лица

ЕВРОПЕЙСКА КОМИСИЯ
            Брюксел, 10.2.2016
            COM(2016) 72 final
            2016/0044(NLE)
            Предложение за
            РЕШЕНИЕ НА СЪВЕТА
            за установяване на позицията, която да бъде заета от името на Европейския съюз в рамките на Съвместния комитет за обратно приемане, относно решение на Съвместния комитет за обратно приемане относно изпълнителните мерки за прилагането от 1 юни 2016 г. на членове 4 и 6 от Споразумението между Европейския съюз и Република Турция относно обратното приемане на незаконно пребиваващи лица 
            
               
         
         
            
               ОБЯСНИТЕЛЕН МЕМОРАНДУМ
            
            
               Споразумението между Европейския съюз и Република Турция за обратно приемане на незаконно пребиваващи лица (наричано по-долу „Споразумението“) бе сключено с Решение № 2014/252/ЕС на Съвета
                  1
                и влезе в сила на 1 октомври 2014 г. В съответствие с член 24, параграф 3 от Споразумението разпоредбите, свързани с обратното приемане на граждани на трети държави и на лица без гражданство, както е установено в членове 4 и 6 от Споразумението, започват да се прилагат три години след влизането в сила на Споразумението, т.е. от 1 октомври 2017 г. 
            
            
               На 29 ноември 2015 г., след срещата на върха между ЕС и Турция
                  2
               , Съюзът и Турция изразиха своето политическо съгласие, „че Споразумението между ЕС и Турция за обратно приемане ще започне да се прилага изцяло от юни 2016 г., за да може Комисията да представи третия си доклад за напредъка през есента на 2016 г. с оглед приключване на процеса на либерализиране на визовия режим, т.е. отпадане на изискването за виза за турските граждани в Шенгенското пространство до октомври 2016 г., след като бъдат изпълнени изискванията по пътната карта“.
            
            
               Със Споразумението се създава Съвместен комитет за обратно приемане, който inter alia да контролира прилагането на Споразумението и да взема решения относно необходимите изпълнителни мерки. След политическото изявление на 29 ноември 2015 г., по време на второто заседание на Съвместния комитет за обратно приемане, проведено на 19 януари 2016 г., ЕС и Турция обсъдиха възможността Съвместният комитет за обратно приемане да вземе решение съгласно член 19, параграф 1, буква б) от Споразумението относно изпълнителните мерки, необходими за определянето на по-ранна дата, а именно 1 юни 2016 г., от която да започнат да се прилагат задълженията по членове 4 и 6 от Споразумението.  Проект на решение в този смисъл на Съвместния комитет за обратно приемане е приложен към настоящото предложение.
            
            
               
            
            
               2016/0044 (NLE)
            
            
               Предложение за
            
            
               РЕШЕНИЕ НА СЪВЕТА
            
            
               за установяване на позицията, която да бъде заета от името на Европейския съюз в рамките на Съвместния комитет за обратно приемане, относно решение на Съвместния комитет за обратно приемане относно изпълнителните мерки за прилагането от 1 юни 2016 г. на членове 4 и 6 от Споразумението между Европейския съюз и Република Турция относно обратното приемане на незаконно пребиваващи лица 
            
            
               СЪВЕТЪТ НА ЕВРОПЕЙСКИЯ СЪЮЗ,
            
            
               като взе предвид Договора за функционирането на Европейския съюз, и по-специално член 79, параграф 3 във връзка с член 218, параграф 9 от него,
            
            
               като взе предвид предложението на Европейската комисия,
            
            
               като има предвид, че:
            
            
               (1)
                     Споразумението между Европейския съюз и Република Турция за обратно приемане на незаконно пребиваващи лица (наричано по-долу„Споразумението“) беше сключено с Решение № 2014/252/ЕС на Съвета
                  3
                и влезе в сила на 1 октомври 2014 г. Съгласно член 24, параграф 3 от Споразумението разпоредбите на членове 4 и 6 от Споразумението, свързани с обратното приемане на граждани на трети държави и на лица без гражданство, следва да се прилагат от 1 октомври 2017 г. 
            
            
               (2)
                     На срещата на върха, проведена на 29 ноември 2015 г., ЕС и Турция изразиха своето политическо съгласие, че Споразумението за обратно приемане следва да започне да се прилага изцяло от 1 юни 2016 г. 
            
            
               (3) В член 19, параграф 1, буква б) от Споразумението се предвижда, че Съвместният комитет за обратно приемане може да взема решения относно изпълнителните мерки, необходими за еднообразното прилагане на Споразумението. Следователно е целесъобразно с решение на Съвместния комитет за обратно приемане да бъдат установени  изпълнителните мерки, необходими за определянето на по-ранна дата, а именно 1 юни 2016 г., от която да започнат да се прилагат задълженията по членове 4 и 6 от Споразумението. 
            
            
               [(4) В съответствие с член 3 от Протокол № 21 относно позицията на Обединеното кралство и Ирландия по отношение на пространството на свобода, сигурност и правосъдие, приложен към Договора за Европейския съюз и към Договора за функционирането на Европейския съюз, Обединеното кралство е нотифицирало желанието си да участва в приемането и прилагането на настоящото решение.]
            
            
               [(5) В съответствие с членове 1 и 2 от Протокол № 21 относно позицията на Обединеното кралство и Ирландия по отношение на пространството на свобода, сигурност и правосъдие, приложен към Договора за Европейския съюз и към Договора за функционирането на Европейския съюз, и без да се засяга член 4 от посочения протокол, Ирландия не участва в приемането на настоящото решение и не е обвързана от него, нито от неговото прилагане.]
            
         
         
            
               (6) В съответствие с членове 1 и 2 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в приемането на настоящото решение и не е обвързана от него, нито от неговото прилагане.
            
            
               (7) Като се има предвид гореизложеното, е необходимо да бъде установена позицията, която да бъде заета от името на Европейския съюз в рамките на Съвместния комитет за обратно приемане, относно решение на Съвместния комитет за обратно приемане относно изпълнителните мерки за прилагането от 1 юни 2016 г. на членове 4 и 6 от Споразумението,   
            
            
               ПРИЕ НАСТОЯЩОТО РЕШЕНИЕ: 
            
            
               Член 1
            
            
               Позицията, която да бъде заета от името на Европейския съюз в рамките на Съвместния комитет за обратно приемане ЕС — Турция, по отношение на решение на Съвместния комитет за обратно приемане относно изпълнителните мерки за прилагането от 1 юни 2016 г. на членове 4 и 6 от Споразумението, се основава на проекта на решение на Съвместния комитет за обратно приемане, приложен към настоящото решение.
            
            
               Могат да се приемат незначителни изменения на проекта на решение, без да е необходимо друго решение на Съвета.
            
            
                 
            
            
               Член 2
            
            
               Настоящото решение влиза в сила в деня на приемането му.
            
            
               Съставено в Брюксел на  година.
            
            
               
                     За Съвета
               
               
                     Председател
               
            
         
         
            
                  
                     (1)
                  ОВ L 134/1 — 7.5.2014 г.
               
               
                  
                     (2)
                  Изявление на Генералния секретариат на Съвета 870/15 от 29.11.2015 г.
               
               
                  
                     (3)
                  ОВ L…
               
            
      
    ---documentbreak--- 
      
         
               ЕВРОПЕЙСКА КОМИСИЯ
            Брюксел, 10.2.2016
            COM(2016) 72 final
            ПРИЛОЖЕНИЕ
            към
            Предложение за РЕШЕНИЕ НА СЪВЕТА
            за установяване на позицията, която да бъде заета от името на Европейския съюз в рамките на Съвместния комитет за обратно приемане, относно решение на Съвместния комитет за обратно приемане относно изпълнителните мерки за прилагането от 1 юни 2016 г. на членове 4 и 6 от Споразумението между Европейския съюз и Република Турция относно обратното приемане на незаконно пребиваващи лица
            
               
         
         
            
               
            
               ПРОЕКТ НА
            
            
               РЕШЕНИЕ № 2/2016 НА СЪВМЕСТНИЯ КОМИТЕТ ЗА ОБРАТНО ПРИЕМАНЕ, СЪЗДАДЕН СЪГЛАСНО 
               СПОРАЗУМЕНИЕТО МЕЖДУ ЕВРОПЕЙСКИЯ СЪЮЗ И РЕПУБЛИКА ТУРЦИЯ ЗА ОБРАТНО ПРИЕМАНЕ НА НЕЗАКОННО ПРЕБИВАВАЩИ ЛИЦА,
            
            
               относно изпълнителните мерки за прилагането от 1 юни 2016 г. на членове 4 и 6 от Споразумението  
            
            
            
               КОМИТЕТЪТ,
            
            
               Като взе предвид Споразумението между Европейския съюз и Република Турция за обратно приемане на незаконно пребиваващи лица, и по-специално член 19, параграф 1, буква б) от него,
            
            
            
               като има предвид, че:
            
            
               (1) Споразумението между Европейския съюз и Република Турция за обратно приемане на незаконно пребиваващи лица (наричано по-долу „Споразумението“) влезе в сила на 1 октомври 2014 г. 
            
            
            
               (2) В член 24, параграф 3 от Споразумението се предвижда, че задълженията, свързани с обратното приемане на граждани на трети държави и на лица без гражданство, както е установено в членове 4 и 6 от Споразумението, започват да се прилагат едва три години след влизането в сила на Споразумението.
            
            
            
               (3) Като има предвид политическото съгласие, постигнато от двете страни на срещата на върха, проведена на 29 ноември, между ЕС и Турция, Споразумението да започне да се прилага изцяло от юни 2016 г.,
            
            
            
               РЕШИ ДА ПРИЕМЕ СЛЕДНАТА ИЗПЪЛНИТЕЛНА МЯРКА:
            
            
            
               Член 1
            
            
               Задълженията, посочени в членове 4 и 6 от Споразумението, свързани с обратното приемане на граждани на трети държави и на лица без гражданство, се прилагат от 1 юни 2016 г. 
            
         
         
            
            
               Член 2
            
            
               Настоящото решение влиза в сила в деня на приемането му.
            
            
            
            
            
               ………………………………...
                     …………………………………..
            
            
               (За Европейския съюз)
                     
                     
                     
                         (За Република Турция)